open-index/open-wikipedia-markdown huggingface dataset:
Härmekaktukset

**Härmekaktukset** (*Myrtillocactus*) on kaktuskasvien heimoon kuuluva keski- ja pohjoisamerikkalainen vähälajinen suku. Suvun tieteellinen nimi voitaisiin kääntää myrttikaktukseksi, ja se viittaa hedelmiin, jotka muistuttavat oikean myrtin (*Myrtus communis*) hedelmiä. Kasvit avaavat kukkansa päivällä ja jatkavat kukkimista seuraavana yönä, jolloin ainakin joillakin lajeilla pölyttäjinä toimivat kiitäjäperhoset.

## Tuntomerkit
Härmekaktukset ovat puumaisia tai pensasmaisia, runsaasti haarovia ja pystyvartisia. Varsissa on uurteita, joiden reunoilla on piikikkäitä areoleja. Piikit ovat keski- ja reunapiikeiksi erilaistumattomia. Kukat sijaitsevat ryhmissä, ovat pieniä ja ratasmaisia. Heteitä on muutama (kaktuksilla yleensä runsaasti). Kukkapohjus muodostaa hyvin lyhyen maljan, joka on vähäkarvainen ja pienisuomuinen. Hedelmä on pieni, marjamainen ja makeanmakuinen.

## Levinneisyys
Härmekaktusten luontainen levinneisyysalue ulottuu Guatemalasta Meksikoon ja Kalifornian niemimaalle.

## Lajit
Härmekaktusten suvussa on neljä lajia.
**Myrtillocactus cochal*
**Myrtillocactus eichlamii*
**Myrtillocactus geometrizans* - sinihärmekaktus
**Myrtillocactus schenckii*

## Käyttö
Härmekaktusten kukat ja marjamaiset, makeat hedelmät ovat syötäviä ja niitä käytetään ravinnoksi paikallisesti.

## Lähteet
Anderson E. F. 2001: The Cactus Family. - Timber Press. Portland, Oregon. 

Kasvien suomenkieliset nimet .
### Viitteet
FS Flore (1869)

**Flore** oli Ranskan laivaston vuonna 1869 vesillelaskettu 46-tykkisestä purjefregatista höyrykäyttöiseksi muutettu Artémise-luokan fregatti.

## Valmistus

Alus tilattiin Rochefortin laivastontelakalta, missä köli laskettiin 26. heinäkuuta 1847. Alus laskettiin vesille vasta 27. helmikuuta 1869, vaikka se oli lähes valmis vesillelaskuun jo vuonna 1862. Alus otettiin palvelukseen 1870.

Ranskan vuoden 1858 laivasto-ohjelmaan sisällytettyjen muutostöiden aikana alus katkaistiin ja keskiosaan lisättiin osa. Alukselle asennettiin Rochefortissa valmistettu höyrykone, jonka höyry tuotettiin kahdella sylinterikattilalla.

## Palvelus
Aluksen aseistuksena oli vuoden 1883 Madagaskarin sotatoimien aikana tykkikannella kahdeksantoista 140 millimetrin ja perässä neljä samanlaista tykkiä. Aseistusta täydensivät kolme 100 millimetrin ja kahdeksan 37 millimetrin tykkiä. Alus palasi 19. syyskuuta Touloniin.

Kesäkuussa 1885 alus saattoi *L'Isereä*, joka kuljetti vapaudenpatsasta New Yorkiin. *Flore* poistettiin alusluettelosta 18. lokakuuta 1886 ja romutettiin vuonna 1900 Brestissä.

## Lähteet
*

### Viitteet
Paroc Group

**Paroc Group** on suomalainen mineraalivillaeristeiden valmistaja. Parocin liiketoiminta jakaantuu kahteen divisioonaan: Rakennuseristeet ja Tekniset eristeet. Vuonna 2017 yrityksessä oli 1884 työntekijää, liikevaihto 411,3 miljoonaa euroa ja tulos ennen satunnaisia eriä 16,8 miljoonaa euroa. 

Parocin pääkonttori sijaitsee Helsingin Ruoholahdessa. Yrityksellä on tehtaita Suomessa, Ruotsissa, Venäjällä, Puolassa ja Liettuassa.

Parocin vt. toimitusjohtaja oli Anders Dahlblom 31.7.2011 asti, ja 1.8.2011 alkaen toimitusjohtajaksi tuli diplomi-insinööri Kari Lehtinen (s. 1967). Aiempia toimitusjohtajia ovat olleet Peder Biese vuodesta 1996 vuoden 2006 loppuun, ja hänen jälkeensä 1.1.2007 lähtien Väinö Tuomisalo. Anders Dahlblom nimitettiin Paroc Groupin toimitusjohtajaksi tammikuussa 2018. Jari Airola nimitettiin Paroc Groupin toimitusjohtajaksi lokakuussa 2020.

## Omistajat
Eristysaineteollisuuteen keskittyvä Oy Paroc Ab perustettiin vuonna 1991 Partekin tytäryhtiönä.
Elokuussa 1999 IK Partners osti Parocin Partek Oyj Abp:lta. Se myytiin myöhemmin Banc of America Equity Partnersille helmikuussa 2003. Bank of American sijoitusrahasto myi Parocin arabisijoittajien yhtiölle Arcapitalle 2006. Paroc päätyi pankkien haltuun vuonna 2009, kun velkataakan aiheuttamat korkokulut painoivat tuloksen miinukselle, jolloin uudelleenjärjestelyjen seurauksena pankkien omistukseen tuli osakkeista 87,5 prosenttia (Paroc Groupin ja yhtiön työntekijöille loput 12,5 prosenttia). Vuonna 2015 Paroc Group myytiin 700 miljoonalla eurolla kansainväliselle pääomasijoitusyhtiö CVC Capital Partnersille. Lokakuussa 2017 yhdysvaltalainen Owens Corning ilmoitti ostavansa Paroc Groupin. Hankinta saatiin päätökseen helmikuussa 2018.

## Lähteet
Maloniesterisynteesi

**Maloniesterisynteesi** on kemiallinen reaktio, jossa malonihapon diesteri eli dialkyylimalonaatti alkyloidaan, hydrolysoidaan ja dekarboksyloidaan ja tuotteena muodostuu substituoitu etikkahappo. Maloniesterisynteesi on yleisesti käytetty tapa erityisesti rengasrakenteisten karboksyylihappojen valmistamiseen.

## Reagenssit ja mekanismi
Muiden β-diestereiden tavoin malonaattiestereiden α-asemassa sijaitsevat protonit ovat muita estereitä happamampia ja helpommin emästen vastaanotettavissa. Malonaattiesterin deprotonointiin riittää alkoksidi, tyypillisimin käytettyjä ovat natriumetoksidi ja natriummetoksidi tai natriumhydridi. Malonihapon esterin deprotonoituessa muodostuu enolaatti-ioni, joka on nukleofiilinen ja voidaan alkyloida elektrofiilin kuten alkyylihalogenidin tai sulfonaatin avulla. Muodostunut alkyloitu malonaattiesteri hydrolysoituu ja dekarboksyloituu happamissa olosuhteissa.
:

Maloniesterisynteesissä muodostuu helposti dialkyloitu malonaattiesteri. Tätä voidaan käyttää myös hyödyksi, sillä intramolekulaarisen alkylaation seurauksena muodostuu rengasrakenteinen karboksyylihappo. Näin voidaan valmistaa yhdisteitä, joissa renkaan koko on 3&ndash;6 atomia.
:

## Lähteet
Kuoppamäki

**Kuoppamäki** on suomalainen sukunimi. Se on muun muassa seuraavilla henkilöillä:

*Anna Kuoppamäki (s. 1963), lauluntekijä ja ääninäyttelijä, Jukka Kuoppamäen tytär
*Erkki Kuoppamäki (s. 1941), arkkitehti ja rakennusneuvos, jää- ja jalkapalloilija
*Inka Auhagen-Kuoppamäki (s. 1966) laulaja, lauluntekijä ja ääninäyttelijä, Jukka Kuoppamäen tytär
*Jukka Kuoppamäki (s. 1942), laulaja ja lauluntekijä
*Lauri Kuoppamäki (1877–1935), päätoimittaja, teollisuusneuvos ja Maalaisliiton kansanedustaja
*Markku Kuoppamäki, poliisi
*Mikko Kuoppamäki (1944–2002), rumpali ja musiikkituottaja, Jukka Kuoppamäen veli
*Petri Kuoppamäki (s. 1964), yritysjuridiikan professori
*Sami Kuoppamäki (s. 1971), rumpali
*Liisa Mustonen (ent. *Kuoppamäki*, s. 1969), näyttelijä, Sami Kuoppamäen puoliso 2001–2008

## Muita
**[[Kuoppamäki (albumi)|Kuoppamäki]]*, Jukka Kuoppamäen albumi vuodelta 1970
Geoff Brabham

**Geoffrey ”Geoff” Brabham** (s. 20. maaliskuuta 1952 Sydney) on australialainen autourheilija. Hän voitti Le Mansin 24 tunnin ajon vuonna 1993.

Geoff on Formula 1 -maailmanmestarin Jack Brabhamin vanhin poika. Brabhamin suvusta myös Geoffin veljet Gary ja David ovat kilpa-ajajia, mutta Geoff on veljeksistä ainoa, joka ei ole koskaan ajanut F1-luokassa. Geoffin oma poika Matthew on myös autourheilija.

## Ura

Geoff Brabham voitti vuonna 1975 Australian Formula 2 -sarjan mestaruuden. Vuonna 1979 hän voitti Formula Super Vee -sarjan mestaruuden. Tämän jälkeen hän on kilpaillut pääosin Amerikassa koko uransa aikana. Vuodesta 1982 Brabham kilpaili CART-sarjassa sijoittuen parhaimmillaan kolmesti sarjan loppupisteissä kahdeksanneksi. Vuonna 1988 Brabham siirtyi IMSA GT Championship -sarjaan ja voitti sarjan mestaruuden neljänä vuotena peräkkäin. Vuosina 1991-1994 Brabham ajoi Amerikan International Race of Champions -sarjassa. Vuonna 1995 hän siirtyi takaisin kotimaahansa Australiaan ja kilpaili Australian Touring Car -sarjassa sijoittuen sarjan toiseksi vuosina 1995 ja 1997. Vuonna 1999 ja 2001 Brabham kilpaili vielä Shell Championship Series eli V8 Supercars -sarjassa kunnes lopetti kilpa-autoilu-uransa.

Vuosina 1989-1990 Brabham osallistui myös perinteiseen Le Mansin 24 tunnin ajoon, jossa joutui molemmilla kerroilla keskeyttämään. Vuonna 1993 Brabham palasi uudestaan ja voitti Peugeot 905:llä koko kilpailun yhdessä Eric Hélaryn ja Christophe Bouchut'n kanssa.

## Kunniajäsenyydet
* Motorsports Hall of Fame of America -kunniagallerian jäsenyys 2004 (urheiluautoluokka).

## Lähteet
Adrien Silva

**Adrien Sébastien Perruchet Silva** (s. 15. maaliskuuta 1989 Angoulême, Ranska) on portugalilainen jalkapalloilija. Hän edustaa ranskalaisseura AS Monacoa lainalla Englannin Valioliigan Leicester Citystä ja on pelipaikaltaan keskikenttäpelaaja.

## Seurajoukkueura
Silva teki maaliskuussa 2007 ensimmäisen ammattilaissopimuksensa kasvattajaseuransa Sporting Clube de Portugalin kanssa, pituudeltaan viisivuotisen. Hänet nostettiin ensimmäisen kertaa edustusjoukkueeseen kaudeksi 2007–2008. Ensimmäisen ottelunsa maan pääsarjassa Primeira Ligassa hän pelasi 17. elokuuta 2007 Académica Coimbraa vastaan. Hän voitti Portugalin cupin 2008.

Silva pelasi syyskaudella 2010 lainasopimuksella Maccabi Haifassa voittaen Israelin-mestaruuden. Vuoden 2011 alusta hän pelasi puolentoista vuoden ajan lainalla Académica de Coimbrassa, jossa voitti Portugalin cupin 2012. Hän voitti Portugalin cupin ja supercupin 2015. Hän pelasi Sportingissa elokuuhun 2017 mennessä kaikkiaan 169 Portugalin pääsarjaottelua, joissa teki 32 maalia. Mestarien liigassa hän teki 14 ottelussa kolme maalia.

Silva siirtyi Englannin Valioliigan Leicesteriin 25 miljoonan euron siirtosummalla elokuussa 2017. Ensimmäisen puolentoista kauden aikana hän pelasi 14 valioliigaottelua ilman maaleja. Tammikuussa 2019 hän siirtyi puolentoista kauden mittaisella lainasopimuksella AS Monacoon, jossa ehti pelata 37 Ligue 1:n ottelua ennen kuin koronaviruspandemia keskeytti kauden 2019–2020.

## Maajoukkueura
Silva pelasi Portugalin 16-, 17-, 18-, 19- ja 21-vuotiaiden maajoukkueissa. Portugalin jalkapallomaajoukkueessa hän pelasi ensimmäisen kerran maaottelussa Argentiinaa vastaan marraskuussa 2014. Ensimmäisen arvokilpailujen karsintaottelunsa hän pelasi EM-karsintaottelussa Armeniaa vastaan kesäkuussa 2015. Ensimmäisen arvokilpailujen lopputurnauksen ottelunsa hän pelasi Kroatiaa vastaan EM-kilpailujen 2016 ensimmäisellä pudotuspelikierroksella. Hän pelasi myös turnauksen loput kolme ottelua, kaikki avauskokoonpanossa, Portugalin voittaessa Euroopan-mestaruuden. MM-kilpailuissa 2018 hän käväisi kentällä Marokko-ottelussa ja oli avauksessa Portugalin otteluissa Irania ja Uruguayta vastaan.

## Lähteet

## Aiheesta muualla
* Adrien Silvan esittely ja tilastot Footballzz-sivustolla
Liitokorento

**Liitokorento** (*Epitheca bimaculata*) on kiiltokorentoihin kuuluva väriltään keltamusta sudenkorento. Sillä on tapana pysyä pitkään lennossa ja laskeutua harvoin.

## Ulkonäkö ja koko

Liitokorento on ulkonäöltään lähemmin ruskohukankorennon kuin muiden liitokorentojen kaltainen. Korennolla on takaruumiissaan laaja keltainen kuviointi. Takaruumiin keskilinjalla on leveä tumma kaistale. Lajin takasiipien tyvillä on suuret kolmiomaiset tummat alueet. Siipisolmuissa puolestaan ei ole tummia täpliä, jotka ruskohukankorennolla on.

Liitokorennon takaruumis on 40–44&nbsp;mm pitkä ja takasiipi 38–44&nbsp;mm pitkä.

## Elintavat

Lajin lentoaika on toukokuun lopulta heinäkuun lopulle. Päälentoaika ajoittuu kesäkuun puolivälistä heinäkuun alkuun.

Liitokorento viettää tavallisesti pitkiä aikoja lennossa ja laskeutuu vain harvoin. Laji on erityisen kestävä ja nopea lentämään, ja saattaa vaeltaa veden päällä pitkälle rannasta. Kuitenkin lentotapojen vuoksi liitokorennon löytäminen on vaikeaa. Yleisimmin havaittavia yksilöitä ovat nuoret aikuiset, kun ne lentävät rinteillä ja muilla lämpimillä paikoilla.

Liitokorennon naaras voi munia kerralla yli 2&nbsp;000 munaa nauhamaisina ketjuina.

## Levinneisyys ja elinympäristö

Liitokorento on levinnyt pääosin Euraasian itäosiin. Keski-Euroopassa se esiintyy erittäin paikallisena, mutta Aasiassa levinneisyysalue jatkuu Sahalinille ja Japaniin. Suomessa liitokorentoa elää harvinaisena ja paikoittaisena maan eteläisimmissä osissa.

Liitokorennon yleisimpiä elinympäristöjä ovat järvet ja lammet, joilla on ruoikkoiset rannat ja paljon kasvillisuutta. Toisinaan lajia tavataan myös merenlahdilla ja soiden lammilla.

## Lähteet

## Aiheesta muualla
* Liitokorento Korentowikissä
Conti

**Conti** on muun muassa seuraavien henkilöiden sukunimi:

*Andrea Conti (s. 1994), italialainen jalkapalloilija
*Bruno Conti (s. 1955), italialainen jalkapalloilija ja jalkapallovalmentaja  
*Bill Conti (s. 1942), yhdysvaltalainen elokuvasäveltäjä
*Francesco Bartolomeo Conti (1681–1732), italialainen säveltäjä
*Giuseppe Conti (1871–1941), italialainen roomalaiskatolinen piispa
*Laura Conti (1921–1993), italialainen partisaani, kommunistipuolueen kansanedustaja, kirjailija ja mielipidevaikuttaja
*Leonardo Conti (1900–1945), saksalainen lääkäri, natsi-Saksan terveysjohtaja ja SS-Obergruppenführer
*Lotario de' Conti (1161–1216), paavi Innocentius III (paavina 1198–1216)
*Luigi Conti (1929–2015), italialainen roomalaiskatolisen kirkon arkkipiispa ja diplomaatti
*Mario Joseph Conti (s. 1934), skotlantilainen roomalaiskatolinen arkkipiispa
*Marzio Conti (s. 1960), italialainen huilisti ja kapellimestari
*Michelangelo dei Conti (1655–1724), paavi Innocentius XIII (paavina 1721–1724)
*Pier Angelo Conti-Manzini (1946–2003), italialainen soutaja ja olympiamitalisti
*Pedro José Conti (s. 1949), italialaissyntyinen, Brasiliassa toimiva roomalaiskatolinen piispa
*Rinaldo Conti (1119–1261), paavi Aleksanteri IV (paavina (1254–1261)
*Servílio Conti (1916–2014), italialainen roomalaiskatolinen piispa
*Tom Conti (s. 1941), skotlantilainen näyttelijä, teatteriohjaaja ja kirjailija
*Ugolino di Conti (1145–1241), paavi Gregorius IX (paavina 1227–1241).

;Contin ruhtinaita:
*Armand de Bourbon-Conti (1629–1666), ranskalainen ruhtinas
*Louis François de Bourbon (1717–1776), Contin ruhtinas, ranskalainen sotilas
*Louis François Joseph de Bourbon (1734–1814), Contin ruhtinas, ranskalainen sotilas
Cyril Nzama

**Cyril Nzama** (s. 26. kesäkuuta 1974 Soweto, Etelä-Afrikka) on eteläafrikkalainen uransa lopettanut jalkapalloilija. Pelipaikaltaan hän oli puolustaja.

Nzama edusti koko uransa ajan eteläafrikkalaisia seuroja. Maan pääsarjassa hän pelasi 14 kautta edustaen Umtata Bush Bucksia, Kaizer Chiefsia ja Bay United Port Elizabethiä. Kaizer Chiefsissä hän voitti Etelä-Afrikan-mestaruuden kausina 2003–2004 ja 2004–2005. Nzama pelasi lisäksi kolmen kauden ajan maan toiseksi korkeimmalla sarjatasolla edustaen Rabali Blackpoolia, Bay United Port Elizabethiä ja Batau FC Ermeloa.

Etelä-Afrikan A-maajoukkueessa Nzama pelasi 44 ottelua vuosina 2000–2007. Vuoden 2002 MM-kilpailuissa hän pelasi joukkueensa kaikki kolme ottelua alusta loppuun.

## Lähteet
Mikko Kuoppamäki

**Mikko Kuoppamäki** (17. lokakuuta 1944 – 4. heinäkuuta 2002) oli suomalainen rumpali, lyömäsoittaja ja tuottaja. Hän työskenteli paljon isoveljensä Jukka Kuoppamäen kanssa ja soitti esimerkiksi itserakentamaansa lyömäsoitinta, ”hyppykeppiä”. Hän soitti myös joillakin Vesa-Matti Loirin albumeilla, kuten *[[4+20]]* (1971) ja *[[Vesku Suomesta]]* (1972). Kuoppamäki oli tutustunut Loiriin nuoruudessaan Pohjois-Haagan yhteiskoulussa.

Soittamisen lisäksi Kuoppamäki vastasi monien albumien tuottamisesta sekä kansikuvien suunnittelusta. Hän toimi myös vuoden 1981 *[[Rokki Diggari]]* -elokuvan tuotantoryhmän jäsenenä.

## Elämä

Kuoppamäki lopetti koulunkäynnin niin pian kuin se oli mahdollista ja meni harjoittelijaksi Mainos-TV:n somistamoon. Myöhemmin hän perusti farkkufirman, joka hyvän alun jälkeen kaatui Kuoppamäen pitkäjänteisyyden puutteeseen. Farkkufirman jälkeen hän muun muassa maalasi ja pyöritti nahkafirmaa.

Mikon isoveli Jukka Kuoppamäki perusti vuonna 1968 oman yhtyeen, johon Mikko tuli rumpaliksi. Trubaduurikeikoilla Mikko säesti Jukkaa bongorummuilla.

Jukka Kuoppamäen oma levy-yhtiö Satsanga Records perustettiin keväällä 1973, ja Mikko suunnitteli kaikkien sen julkaisemien albumien kannet. Hän etsi kuvauspaikan, varasi kuvaajan, hankki rekvisiitan, puki taiteilijat ja toimitti materiaalin kirjapainoon.

### Hyppykeppi

Mikko oli usein mukana veljensä ulkomaan kilpailumatkoilla. Sopotin laulufestivaaleilla 1973 hän ja Jukka näkivät puolalaisen folk-tähden Maryla Rodowiczin taustayhtyeessä käytettävän omituista soitinta. Jukka halusi vastaavan myös heidän yhtyeeseen. Suomeen palattuaan Mikko haki rautakaupasta tukevan bambuseipään, musiikkikaupasta kiinalaiset puukellot ja kellarista vanhan hi-hatin lautaset, tangon ja jousen. Näistä osista hän rakensi instrumentin, joka sai nimekseen hyppykeppi. Se nähtiin vuoden lopulla television Syksyn sävel -kilpailussa, jonka Jukka Kuoppamäki voitti kappaleella ”Kultaa tai kunniaa”. Mikko soitti hyppykeppiä myös Jukan keikoilla.

### Myöhemmät ajat

1970-luvun puolivälissä Mikko Kuoppamäki asui puolisonsa Stina Nässlingin ja tyttärensä kanssa lyhyen aikaa Espanjassa ja perusti Suomeen palattuaan Majakka ja perävaunu -nimisen mainostoimiston yhdessä Kalevi Immosen kanssa. Vielä 1980-luvulla Mikko Kuoppamäki hoiti Jukan vuosina 1983 ja 1986 julkaistujen levyjen asioita. Vähitellen heidän tiensä kuitenkin erkanivat ja he tapasivat toisiaan enää satunnaisesti. Mikon elämää varjostivat henkilökohtaiset ongelmat, jotka pahenivat samalla vuosikymmenellä. Hän kuoli heinäkuussa 2002, 57-vuotiaana.

Kuoppamäki oli elämänsä aikana useampaan kertaan naimisissa. Hänelle syntyi kolme lasta; tyttäret Emilia ja Elisabeth sekä poika Janne.

Kuoppamäkeä on luonnehdittu musiikin monitoimimieheksi, jonka monet taiteilijat muistavat sympaattisena ja reiluna ihmisenä. Jukka Kuoppamäen mukaan Mikon panos taiteilijana ja tunnelman luojana Satsanga Recordsin menestykseen oli merkittävä. Jukan mielestä Mikko oli monitoimimies, joka hallitsi kaikki asiat.

## Lähteet
Guillermo

**Guillermo Fernández Hierro** eli **Guillermo** (s. 23. toukokuuta 1993 Bilbao, Espanja) on espanjalainen jalkapalloilija. Hän on pelannut Espanjan Primera Divisiónissa Athletic Bilbaon joukkueessa ja alemmilla sarjatasoilla useassa eri joukkueessa. Hän on pelipaikaltaan hyökkääjä.

## Seurajoukkueura
Guillermo liittyi baskiseura Athletic Bilbaon nuorisoakatemiaan vuonna 2003. Seitsemän vuotta myöhemmin hänet nostettiin seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä.

Kausi 2013–2014 alkoi Guillermon osalta vauhdikkaasti, kun hän onnistui tekemään kuusi maalia kauden seitsemässä ensimmäisessä pelissä. Tämän jälkeen hän sai kutsun edustusjoukkueeseen päävalmentaja Ernesto Valverdeltä. 21. lokakuuta 2013 ottelussa Villarrealia vastaan hän oli jo vaihtopenkillä, mutta ei vielä tuolloin päässyt tekemään ensiesiintymistään. 9. marraskuuta 2013 hän pelasi vihdoin ensimmäisen ottelunsa edustusjoukkueessa kotistadionilla Levantea vastaan.

Ensimmäisen maalinsa edustusjoukkueessa Guillermo teki 23. helmikuuta 2014 vieraskentällä Real Betisiä vastaan.

## Lähteet

## Aiheesta muualla
* Guillermon tilastot BDFutbol-sivustolla
Aigiáleia

**Aigiáleia** ( eli Δήμος Αιγιαλείας, *Dímos Aigialeías*) on Kreikan kunta, joka sijaitsee Akhaian alueyksikössä Länsi-Kreikan alueella. Kunnan pinta-ala on 729,4 neliökilometriä ja väkiluku 49&nbsp;872 (vuonna 2011). Kunnan kuntakeskus on Aígio.

Aigiáleian kunta sijaitsee Peloponnesoksen niemimaan pohjoisosassa Korintinlahden rannalla. Kunta syntyi, kun Aigeíra, Aígio, Akráta, Diakoptó, Erineós ja Sympoliteía yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Aigiáleian kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Αιγιαλείας . Aigiáleian kunnan verkkosivut.
Áktio-Vónitsa

**Áktio-Vónitsa** ( eli Δήμος Άκτιου-Βόνιτσας, *Dímos Áktiou-Vónitsas*) on Kreikan kunta, joka sijaitsee Aitolia-Akarnanian alueyksikössä Länsi-Kreikan alueella. Kunnan pinta-ala on 662,9 neliökilometriä ja väkiluku 17&nbsp;370 (vuonna 2011). Kunnan kuntakeskus on Vónitsa.

Áktio-Vónitsan kunta sijaitsee Kreikan luoteisrannikolla, Joonianmeren ja Ambrakianlahden rannalla Lefkaksen saarta vastapäätä. Kuntaan kuuluvat saaret Ágios Nikólaos, Fortí, Kéfalos, Koukoumítsa ja Vagiá. Kunta syntyi, kun Anaktório, Medeón ja Pálairos yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Áktio-Vónitsan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Άκτιου-Βόνιτσας . Áktio-Vónitsan kunnan verkkosivut.
Archaía Olympía

**Archaía Olympía** () on Kreikan kylä ja samanniminen kunta (Δήμος Αρχαίας Ολυμπίας, *Dímos Archaías Olympías*), joka sijaitsee Eliksen alueyksikössä Länsi-Kreikan alueella. Koko kunnan pinta-ala on 544,9 neliökilometriä ja väkiluku 13&nbsp;409. Varsinaisen Archaía Olympían kylän väkiluku on 835 (vuonna 2011).

Archaía Olympían kylä sijaitsee Alfeiósjoen laaksossa noin 23 kilometriä alueyksikön pääkaupungista Pýrgoksesta itään. Kylä ja kunta, "Antiikin Olympia", on nimetty antiikin aikaisen Olympian mukaan. Olympian kisoista ja suuresta Zeuksen temppelistä tunnetun kohteen arkeologinen alue sijaitsee aivan kylän vieressä. Kylän muihin nähtävyyksiin kuuluvat Olympian arkeologinen museo, Olympian kaivausten historian museo sekä Olympian kisojen historian museo. Kylässä on paljon hotelleja ja muita turistipalveluita arkeologisella alueella vierailevia lukuisia turisteja varten. Kunnassa toimii Kansainvälinen olympia-akatemia (IOA).

Nykyinen Archaía Olympían kunta muodostui, kun Archaía Olympía, Folói, Lámpeia ja Lasióna yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Archaía Olympían kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Αρχαίας Ολυμπίας. Archaía Olympían kunnan verkkosivut.
Penangin kansainvälinen lentoasema

**Penangin kansainvälinen lentoasema**, aiemmalta nimeltään **Bayan Lepasin kansainvälinen lentoasema** sijaitsee Malesiassa, Penangin saaren kaakkoisosassa Bayan Lepasin kaupungissa. Lentoasema sijaitsee 14&nbsp;km:n päässä Penangin maakunnan pääkaupungista George Townista. Lentoasema otettiin käyttöön vuonna 1935 ja se on yksi Malesian vanhimmista lentoasemista.

Penangin lentoasema on keskikokoinen lentoasema, josta on hyvät yhteyden eri puolille Kaakkois-Aasiaa ja se on Pohjois-Malesian päälentokenttä. Pohjoisesta päin saapuvista tai lähtevistä lentokoneista on hyvä näköala George Towniin, Butterworthiin ja Penangin saaren mantereeseen yhdistävälle Penangin sillalle. 

Vuonna 2018 lentoaseman kautta kulki 7&nbsp;790&nbsp;423 matkustajaa ja noin 73&nbsp;000 lentokonetta. Penangin lentoasema on Malesian kolmanneksi vilkkain Kuala Lumpurin ja Kota Kinabalun kansainvälisen lentoaseman jälkeen. Rahtiliikenteen ja kansainvälisten matkustajien määrällä mitattuna lentoasema on Malesian toiseksi vilkkain Kuala Lumpurin kansainvälisen lentoaseman jälkeen.

Lentoasema on halpalentoyhtiöiden Firefly ja AirAsia tukikohta.

## Palvelut
Penangin lentoasemaa operoivan yhtiön, Malesian liikenneministeriön ja Aasian suurimman halpalentoyhtiön AirAsian välillä käydään keskusteluja Malesian kolmannen puhtaasti halpalentoyhtiöiden käyttöön tarkoitetun terminaalin perustamisesta. Jo lokakuussa 2008 Firefly yritti kiirehtiä halpalentoterminaalin rakentamista. Lehtitietojen mukaan suunnitelma etenee ja Penangin osavaltion hallitus on tehnyt varauksen 36 hehtaarin suuruiselle maa-alueelle. Vuonna 2009 Malesian valtion budjettiin varattiin lentoaseman kehittämiseen 250 miljoonaa ringgitiä (noin 60,5 miljoonaa euroa).

## Lentoyhtiöt ja kohteet

## Lähteet

## Aiheesta muualla
Dytikí Achaḯa

**Dytikí Achaḯa** ( eli Δήμος Δυτικής Αχαΐας, *Dímos Dytikís Achaḯas*) on Kreikan kunta, joka sijaitsee Akhaian alueyksikössä Länsi-Kreikan alueella. Kunnan pinta-ala on 572,2 neliökilometriä ja väkiluku 25&nbsp;916 (vuonna 2011). Kunnan kuntakeskus on Káto Achaḯa.

Dytikí Achaḯa, "Läntinen Akhaia", sijaitsee Peloponnesoksen niemimaan luoteisosassa Joonianmeren rannalla. Kunnan luonnonnähtävyyksiin kuuluu Kotýchin ja Strofylián kosteikkojen kansallispuisto. Dytikí Achaḯan kunta syntyi, kun Dými, Lárissos, Móvri ja Olenía yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Dytikí Achaḯan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Δυτικής Αχαΐας. Dytikí Achaḯan kunnan verkkosivut.
Erýmanthos (kunta)

**Erýmanthos** ( eli Δήμος Ερυμάνθου, *Dímos Erymánthou*) on Kreikan kunta, joka sijaitsee Akhaian alueyksikössä Länsi-Kreikan alueella. Kunnan pinta-ala on 582,9 neliökilometriä ja väkiluku 8&nbsp;877 (vuonna 2011). Kunnan kuntakeskus on Chalandrítsa.

Erýmanthoksen kunta on saanut nimensä sen alueella sijaitsevasta Erýmanthosvuoresta. Kunta syntyi, kun Farrés, Kaléntzi, Leóntio ja Tritaía yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Erýmanthoksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ερυμάνθου. Erýmanthoksen kunnan verkkosivut.
Amfilochía

**Amfilochía** () on Kreikan kaupunki ja samanniminen kunta (Δήμος Αμφιλοχίας, *Dímos Amfilochías*), joka sijaitsee Aitolia-Akarnanian alueyksikössä Länsi-Kreikan alueella. Koko kunnan pinta-ala on 1&nbsp;091,8 neliökilometriä ja väkiluku 17&nbsp;056. Varsinaisen Amfilochían kaupungin väkiluku on 3&nbsp;827 (vuonna 2011).

Amfilochían kaupunki sijaitsee Kreikan luoteisosassa Amvrakikóslahden rannalla. Antiikin aikana samalla paikalla sijaitsi Limnaian kaupunki. Ali pašša kunnostutti Limnaian linnoitteita 1800-luvun alussa ja perusti paikalle uuden kaupungin. Hän perusti sinne myös karavaaniseraljin (), josta tuli kaupungin nimi *Karvasarás* (Καρβασαράς).

Myöhemmin nykyinen kaupunki ja kunta ovat ottaneet nimensä suunnilleen kunnan alueen antiikin aikana käsittäneestä Amfilokhian alueesta. Nykyinen Amfilochían kunta muodostui, kun kunnat Amfilochía, Ínachos ja Menídi yhdistyivät vuoden 2011 alussa Kallikrates-suunnitelman mukaisesti. Kunnan alue vastaa pääosin aikaisempaa Váltoksen provinssin aluetta, ja kunnan nimen muuttamisesta Váltoksen kunnaksi (Δήμος Βάλτου, *Dímos Váltou*) on ollut kampanja (ainakin vielä vuonna 2014).

## Kunnan osat

Vuoden 2011 kuntauudistuksesta lähtien Amfilochían kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Αμφιλοχίας. Amfilochían kunnan verkkosivut.
Kalávryta

**Kalávryta** () on Kreikan kylä ja samanniminen kunta (Δήμος Καλαβρύτων, *Dímos Kalavrýton*), joka sijaitsee Akhaian alueyksikössä Länsi-Kreikan alueella. Koko kunnan pinta-ala on 1&nbsp;065,5 neliökilometriä ja väkiluku 11&nbsp;045. Varsinaisen Kalávrytan kylän väkiluku on 1&nbsp;674 (vuonna 2011).

Kalávrytan kylä sijaitsee linnuntietä noin 42 kilometriä kaakkoon Patraksesta.

## Historia

Antiikin aikana nykyisen Kalávrytan paikalla sijaitsi Kynaithan kaupunki. Keskiajalta kylässä on Kalávrytan linnan eli Orián linnan rauniot. Linnan kukkula saattoi olla antiikin aikaisen kaupungin akropolis. Kylän lähellä sijaitsevat myös Tremoulásin linnan rauniot.

Kalávrytan kunnan alueella sijaitsee historiallinen Agía Lávran luostari, jota pidetään yhtenä Kreikan vapaussodan aloittaneen kansannousun synnyinpaikoista vuonna 1821. Vuonna 1943 saksalaiset suorittivat kylässä Kalávrytan verilöylyksi kutsutun joukkosurman tappamalla kaikki yli 14-vuotiaat miehet.

Nykyinen Kalávrytan kunta muodostui, kun Kalávryta, Aroánia, Kleitoría (aiempi Lefkási) ja Paḯon yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Kalávrytan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Καλαβρύτων. Kalávrytan kunnan verkkosivut.
Nafpaktía

**Nafpaktía** ( eli Δήμος Ναυπακτίας, *Dímos Nafpaktías*) on Kreikan kunta, joka sijaitsee Aitolia-Akarnanian alueyksikössä Länsi-Kreikan alueella. Kunnan pinta-ala on 870,4 neliökilometriä ja väkiluku 27&nbsp;800. Kunnan kuntakeskus on Náfpaktos.

Nafpaktía on Náfpaktoksen kaupungin lähialueiden historiallinen nimi. Nafpaktían kunta syntyi, kun kunnat Antírrio, Apodotía, Chálkeia, Náfpaktos, Plátanos ja Pyllíni yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Nafpaktían kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ναυπακτίας. Nafpaktían kunnan verkkosivut.
Pineiós (kunta)

**Pineiós** ( eli Δήμος Πηνειού, *Dímos Pineioú*) on Kreikan kunta, joka sijaitsee Eliksen alueyksikössä Länsi-Kreikan alueella. Kunnan pinta-ala on 162,9 neliökilometriä ja väkiluku 21&nbsp;034 (vuonna 2011). Kunnan kuntakeskus on Gastoúni.

Pineióksen kunta sijaitsee Peloponnesoksen niemimaan länsikärjessä. Kunta on saanut nimensä sen halki virtaavasta Pineiós-joesta. Kunta syntyi, kun Gastoúni, Traganó ja Vartholomió yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Pineióksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Πηνειού . Pineióksen kunnan verkkosivut.
Pýrgos (Elis)

**Pýrgos** () on Kreikan kaupunki ja samanniminen kunta (Δήμος Πύργου, *Dímos Pýrgou*), joka sijaitsee Eliksen alueyksikössä Länsi-Kreikan alueella. Kaupunki on Eliksen hallinnollinen keskus. Koko kunnan pinta-ala on 455,1 neliökilometriä ja väkiluku 47&nbsp;995. Varsinaisen Pýrgoksen kaupungin väkiluku on 24&nbsp;359 (vuonna 2011).

Pýrgoksen kaupunki sijaitsee Peloponnesoksen niemimaan länsiosassa noin neljä kilometriä sisämaahan niemimaan länsirannikosta ja Joonianmeren rannasta. Kaupungin nähtävyyksiin lukeutuu muun muassa Pýrgoksen arkeologinen museo. Nykyinen Pýrgoksen kunta muodostui, kun Pýrgos, Iárdanos, Oléni ja Vólakas yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Pýrgoksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Πύργου. Pýrgoksen kunnan verkkosivut.
Thérmo

**Thérmo** (; ) on Kreikan kylä ja samanniminen kunta (Δήμος Θέρμου, *Dímos Thérmou*), joka sijaitsee Aitolia-Akarnanian alueyksikössä Länsi-Kreikan alueella. Koko kunnan pinta-ala on 333,7 neliökilometriä ja väkiluku 8&nbsp;242. Varsinaisen Thérmon kylän väkiluku on 1&nbsp;716 (vuonna 2011).

Thérmon kylä on ottanut nimensä sen lähellä sijainneesta antiikin ajan Thermoksesta eli Thermonista, joka oli Apollonin pyhäkköalue. Kylän aiempi nimi vuoteen 1915 saakka oli *Kefalóvryso(n)* (Κεφαλόβρυσο(ν)). Kylän nähtävyyksiin lukeutuu Thermoksen arkeologisen alueen lisäksi Thérmon arkeologinen museo.

## Kunnan osat

Thérmon kunta muodostuu seuraavista kyläyhdyskunnista ja kylistä:

## Lähteet

## Aiheesta muualla

* Δήμος Θέρμου . Thérmon kunnan verkkosivut.
Mesolóngi

**Mesolóngi** (; ; joskus transl. *Messolonghi* tai *Missolonghi*) on Kreikan kaupunki ja samanniminen kunta (Δήμος Ιεράς Πόλης Μεσολογγίου, *Dímos Ierás Pólis Mesolongíou*), joka sijaitsee Aitolia-Akarnanian alueyksikössä Länsi-Kreikan alueella. Kaupunki on Aitolia-Akarnanian hallinnollinen keskus. Koko kunnan pinta-ala on 674,13 neliökilometriä ja väkiluku 34&nbsp;416. Varsinaisen Mesolóngin kaupungin väkiluku on 12&nbsp;785 (vuonna 2011).

## Maantiede

Mesolóngin kaupunki sijaitsee keskisen Kreikan lounaisosassa Patraksenlahdesta erottuvien Mesolóngin laguunin ja Kleísovan laguunin rannalla. Ne ovat osa Mesolóngin–Aitolikón laguunien kokonaisuutta. Kuntaan kuuluvat sen edustalla sijaitsevat pienet saaret Ágios Sóstis, Kómma, Póros, Prokopánistos, Schoiniás, Tourlída ja Vasiládi.

## Historia

Kaupungista kreikaksi usein käytetty kunnianimi on *Mesolóngin pyhä kaupunki* (Ιερά Πόλη Μεσολογγίου, *Ierá Póli Mesolongíou*), ja vastaavasti kunnan virallinen nimi kuuluu suomeksi *Mesolóngin pyhän kaupungin kunta*. Kaupunki ansaitsi kunnianimensä Kreikan vapaussodan aikana vuosina 1825–1826 kokemiensa kärsimysten kautta: tuolloin kaupunki kesti pitkään turkkilaisten ja egyptiläisten piiritystä, joka kuitenkin päättyi lähes koko kaupungin väestön joukkomurhaan. Kreikan hallitus myönsi kunnianimen vuonna 1937.

Nykyinen Mesolóngin pyhän kaupungin kunta syntyi, kun Mesolóngi, Aitolikó ja Oiniádes yhdistyivät vuoden 2011 alussa Kallikrates-suunnitelman mukaisesti.

## Nähtävyydet

Mesolóngin nähtävyyksiin lukeutuu muun muassa Xenokráteion arkeologinen museo.

## Kunnan osat

Vuoden 2011 kuntauudistuksesta lähtien Mesolóngin pyhän kaupungin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ιεράς Πόλης Μεσολογγίου. Mesolóngin pyhän kaupungin kunnan verkkosivut.
Asterix Belgiassa

**Asterix Belgiassa** () on 24. *[[Asterix seikkailee]]* -albumi, joka julkaistiin vuonna 1979. Sen suomennos julkaistiin samana vuonna. Tarinan on käsikirjoittanut René Goscinny ja piirtänyt Albert Uderzo. *Asterix Belgiassa* oli viimeinen René Goscinnyn käsikirjoittama Asterix-seikkailu.

## Juoni
Urheiden gallialaisten päällikkö Aladobix saa kuulla, että Julius Caesar on sanonut pitävänsä kaikista Gallian kansoista belgejä kaikkein urheimpina. Aladobix lähtee yhdessä Asterixin ja Obelixin kanssa Belgiaan ottamaan heistä selvää. He päättävät julistaa kilpailun, johon he haluavat tuomariksi itse Caesarin.

## Lähteet

## Aiheesta muualla
*Kirjasampo: ''Asterix Belgiassa''
Asterix ja piktit

**Asterix ja piktit** () on 35. *[[Asterix seikkailee]]* -albumi, joka julkaistiin vuonna 2013. Suomeksi se julkaistiin samana vuonna Outi Wallin suomentamana. Albumi on ensimmäinen Asterix-seikkailu, joka ei ole Albert Uderzon kirjoittama ja kuvittama; tekijöinä ovat sen sijaan Uderzon itse valitsemat käsikirjoittaja Jean-Yves Ferri ja piirtäjä Didier Conrad, jotka työskentelevät Uderzon valvonnan alaisena.

Albumin kannen piirsivät Uderzo ja Conrad yhdessä.

## Juoni
Gallialaiskylään on saapunut talvi. Asterixin ja Obelixin ollessa rannalla he huomaavat rantautuneen suuren jäälohkareen, jonka sisällä on salaperäisen näköinen muukalainen. Akvavitixin elvytettyä hänet muukalainen kertoo olevansa pikti nimeltä Mac Suton ja tulevansa kaukaa Kaledoniasta, jossa erään klaanin päällikkö Mac Hiavelli on riistänyt hänen morsiamensa ja aikoo vallata Kaledonian. Urheat gallialaiset lähtevät viemään Mac Sutonia takaisin kotimaahansa ja auttamaan häntä pahan Mac Hiavellin voittamisessa.

## Lähteet
Faris

**Faris** voi viitata seuraaviin paikkoihin Kreikassa:

* Farai eli Faris eli Fare, antiikin aikainen kaupunki Lakoniassa
* Fáris, Spártin kunnan kunnallisyksikkö Lakonian alueyksikössä Peloponnesoksen alueella
Asterixin harharetket

**Asterixin harharetket** () on 26. *[[Asterix seikkailee]]* -albumi, joka julkaistiin Ranskassa vuonna 1981. Suomessa se julkaistiin vuonna 1982 Eija Pokkisen suomentamana. Albumin on käsikirjoittanut ja piirtänyt Albert Uderzo.

## Juoni
Tietäjä Akvavitix odottaa foinikialaisen kauppiaan Epidemaisin saapuvan Gallian rannikolle voidakseen ostaa vuoriöljyä, sillä se on yli-inhimilliset voimat antavan taikajuoman hyvin tärkeä ainesosa. Epidemais on kuitenkin Akvavitixin järkytykseksi unohtanut tuoda vuoriöljyä mukanaan, eikä Akvavitixilla ole sitä enää jäljellä. Hän lähettää Asterixin ja Obelixin hakemaan vuoriöljyä Mesopotamiasta Epidemaisin laivalla. Samaan aikaan on Julius Caesar lähettänyt druidivakooja Nollanollakuusixin gallialaisten perään estämään heitä saamasta vuoriöljyä.

## Lähteet

## Aiheesta muualla
*Suomessa julkaistut Asterixit
Aimo Siltari

**Aimo Siltari** (24. lokakuuta 1922 Savonlinna – 10. syyskuuta 2000 Kuopio) oli suomalainen toimittaja. Hän käytti nimimerkkejä *Ami*, *Ari* ja *Hilavastus*.

Siltarin vanhemmat olivat Ananias Silvast (Siltari) ja Helmi Huikko. Hän oli naimisissa vuodesta 1949 toimittaja Eila Ellen Parkkisen kanssa.

Siltari oli toimittajana Savon Sanomat-lehdessä.

## Teoksia
* *Savoree* : näytelmäkäsikirjoitus, tekijät Aimo Siltari, Kurt Nuotio, Lauri Leskinen ja Kurre Kaukonen. 1974
* *Kuopio* ; valokuvat Topi Ikäläinen ; teksti Aimo Siltari ; piirrokset Oka Karvonen. Kuopion kaupunki, Kuopio 1976, 2. tark. painos Kustannuskilta, Kuopio 1981
* *Kuvia Kuopiosta – Bilder aus Kuopio – Illjustracii Kuopio* ; valokuvat Topi Ikäläinen ; teksti Aimo Siltari ; piirrokset Oka Karvonen. Kuopion kaupunki, Kuopio 1977
* *Piällysmiehijä ja vätökkäetä. Katsaus savolaisen huumorin vuosikymmeniin* ; laadittu Savon Sanomain 70-vuotisjuhlien merkeissä, tekstiosat Aimo Siltari. Savon Sanomat, Kuopio 1977
* *Elämän laadun puolesta : Kuopion keuhkovammayhdistys ry:n 35-vuotisjuhlakirja* ; teksti Aimo Siltari ; valokuvat Topi Ikäläinen. Kuopion keuhkovammayhdistys, Kuopio 1982
* *Kuvataiteilijoiden Kuopio* ; toim. Sakari Saarikivi ; kirj. Sakari Saarikivi, Aimo Siltari, Helena Riekki. Kustannuskilta, Kuopio 1982

## Palkinnot
* Valtion tiedonjulkistamispalkinto 1978
* Suomen Journalistiliiton Sananvapauden miekka 1986

## Lähteet
* Pohjoissavolaisen kaunokirjallisuuden bibliografia : Aimo Siltari
Paalukaktukset

**Paalukaktukset** (*Neobuxbaumia*) on yhdeksänlajinen kaktuskasvisuku. Sen lähimpiä sukulaisia ovat jättikaktukset (*Carnegiea*). Suvun tieteellinen nimi on annettu Franz Buxbaumin kunniaksi, mutta siihen lisättiin uutta tarkoittava etuliite, sillä *[[kaviosammalet|Buxbaumia]]*-nimi oli jo annettu eräälle sammalsuvulle. Lajit muodostavat näyttäviä metsiköitä Etelä-Meksikossa ja kukkivat yöaikaan.

## Tuntomerkit
Paalukaktukset ovat kookkaita, puumaisia, haaraisia tai haarattomia, jopa 15 metriä korkeita. Runko voi olla läpimitaltaan 30 cm. Varret ovat tukevia, liereitä, harmaanvihreitä ja runsas- ja matalauurteisia. Areolit sijaitsevat lähekkäin. Piikit ovat jäykkiä tai taipuisia, samanlaisia kaikissa areoleissa tai runsaampia kukkien alueella, joka ei poikkea ulkomuodoltaan muusta versosta. Kukat ovat pieniä, lieriömäisiä tai kellomaisia, valkoisia tai vaaleanpunaisia. Pohjuksessa on melko suuria kyhmyjä (podarioita) ja pieniä, meheviä suomuja. Hedelmä on munamainen, piikkinen ja avautuu pitkittäisraoin. Malto on valkeaa ja kuiva. Kehälehdet ovat jäljellä vielä hedelmävaiheessa. Siemenet ovat tumman tai vaalean ruskeita ja kiiltäviä.

## Levinneisyys
Suvun lajit kasvavat Meksikossa, sen itä- ja eteläosissa.

## Lajit
Paalukaktuslajeja on yhdeksän (myös ne osavaltiot mainittu, joissa kukin laji kasvaa luonnonvaraisena).
* *Neobuxbaumia euphorbioides*. Tamaulipas, San Luis Potosí, Veracruz.
* *Neobuxbaumia laui*. Oaxaca.
* *Neobuxbaumia macrocephala*. Puebla.
* *Neobuxbaumia mezcalaensis*. Puebla, Oaxaca, Morelos, Jalisco, Colima, Michoacán, Guerrero.
* *Neobuxbaumia multiareolata*. Guerrero.
* hidalgonpaalukaktus (*Neobuxbaumia polylopha*). Hidalgo, Queretaro, Guanajuato, San Luis Potosí.
* *Neobuxbaumia scoparia*. Veracruz, Oaxaca.
* *Neobuxbaumia squamulosa*. Colima, Guerrero, Michoacán.
* *Neobuxbaumia tetetzo*. Puebla, Oaxaca.

## Lähteet
* Anderson E. F. 2001: The Cactus Family. – Timber Press. Portland, Oregon. 

### Viitteet

## Aiheesta muualla
* Suomen Lajitietokeskus: Paalukaktukset – ''Neobuxbaumia''
Sohvi Halonen

**Sohvi Halonen** (3. syyskuuta 1861 Lapinlahti – 17. lokakuuta 1920 Lapinlahti) oli suomalainen Halosen taiteilijasukuun kuulunut tekstiilitaiteilija, kasvivärjääjä ja näytelmäkirjailija.

Sohvi Halosen vanhemmat olivat talollinen Olli Halonen (1832–1914) ja Vilhelmiina Uotinen (1840–1913). Hänen veljiään olivat urkuharmonitehtailija Aapeli Halonen, taidemaalari Pekka Halonen ja taidemaalari Antti Halonen.

Sohvi Halonen toimi kutojana ja pitokokkina ja hän suunnitteli seinävaatteiden malleja. Hän kirjoitti myös satuja ja näytelmiä muun muassa Naisten Ääni-lehteen. Hän perusti myös tytöille Yöpykkä -yhdistyksen joka järjesti heille nuoritoimintaa.

## Näytelmiä
Nimimerkillä *Ulla Synkkälä*:
* *Mannilan kasvitarha* : näytelmä yhdessä näytöksessä. Martta-yhdistyksen kirjasia. Martta-yhdistys, Helsinki 1913.

## Lähteet
Asterix Intiassa

**Asterix Intiassa** () on Asterix seikkailee -sarjan 28. osa, joka julkaistiin vuonna 1987. Suomessa se julkaistiin samana vuonna Outi Wallin suomentamana. Tarinan on käsikirjoittanut ja piirtänyt Albert Uderzo.

## Juoni
Fakiiri Kakkulah saapuu kaukaisesta Intiasta taikamatolla gallialaisten kylään. Hän tarvitsee bardi Trubadurixia tuomaan laulullaan sateen valtakuntansa ylle, sillä monsuunin aikana ei ole satanut lainkaan ja nälänhätä uhkaa koko Gangesin laaksoa. Kuiva kausi alkaa tuhannen ja yhden tunnin kuluessa, ja ellei sadetta tule sitä ennen, guru Tekilah uhraa prinsessa Raesaden alttarilla jumalien lepyttämiseksi. Asterix, Obelix ja Trubadurix lähtevät Kakkulahin mukaan Intiaan.

## Lähteet

## Aiheesta muualla
*Suomessa julkaistut Asterixit
Boris Novković

**Boris Novković** (s. 25. joulukuuta 1967) on kroatialainen laulaja. Hän julkaisi ensimmäisen albuminsa *Kuda idu izgubljene djevojke* vuonna 1986 ja se myi 160 000 kappaletta. Tätä seurasivat menestyneet albumit *Jači od sudbine* (1987), *Dok svira radio* (1988) ja *Obojeni snovi* (1989). Vuonna 1990 hän sijoittui toiseksi Jugoslavian euroviisukarsinnassa kappaleella *Dajana*. Tätä seurasi seitsemän muuta albumia ja vuonna 2003 *The best of 1995-2003*-kokoelmalevy.

Vuonna 2005 Novković edusti Kroatiaa Eurovision laulukilpailussa kappaleella *Vukovi umiru sami* yhdessä Lado members-yhtyeen kanssa. Kappale sijoittui semifinaalissa neljänneksi 169 pisteellä ja pääsi finaaliin. Finaalissa sijoitus oli 11. 115 pisteellä.

## Diskografia
**Kuda idu izgubljene djevojke...* (1986)
**Jači od sudbine* (1987)
**Dok svira radio* (1988)
**Obojeni snovi* (1989)
**100X* &ndash; (1991)
**Struji struja* (1993)
**U dobru i u zlu* (1995)
**The Best of Boris* (1995)
**Sve gubi sjaj bez ljubavi* (1997)
**Branim se* (1999)
**Direkt* (2000)
**'Ko je kriv* (2002)
**The best of 1995-2003* (2003)
**Ostvaren san* (2004)
**Zapisan u tebi* (2008)
**Via ljubav* (2011)

## Lähteet

## Aiheesta muualla
*Artistin kotisivut
Luis Guillermo Solís

**Luis Guillermo Solís Rivera** (s. 25. huhtikuuta 1958) on costaricalainen poliitikko, joka edustaa keskustavasemmistolaista PAC-puoluetta. Hän toimi maansa presidenttinä toukokuusta 2014 neljä vuotta toukokuuhun 2018.

Solis on historian professori ja diplomaatti. Ennen presidentinvaaleja hän oli varsin tuntematon, mutta sai yllättäen lähes kolmanneksen äänistä ensimmäisellä kierroksella. Vaaleissa hän kampanjoi edellisen presidentin Laura Chinchillan aikana skandaaleja aiheuttanutta PLN-puolueen valtaa vastaan. Solis itse on aiemmin ollut PLN:n jäsen ja toiminut sen ministerinä useita kertoja. Hän erosi PLN:stä vuonna 2005.

Luis Guillermo Solisin jälkeen Costa Rican presidenttinä on toiminut toukokuusta 2018 lähtien keskusta-vasemmistolainen Carlos Alvarado Quesada, joka voitti huhtikuun 2018 presidentinvaalit.

## Lähteet

## Aiheesta muualla
Aapeli Halonen

**Aapeli Halonen** (5. lokakuuta 1863 Lapinlahti – 27. heinäkuuta 1928 Jyväskylä) oli suomalainen Halosen taiteilijasukuun kuulunut urkuharmonitehtailija.

Aapeli Halosen vanhemmat olivat talollinen Olli Halonen (1832–1914) ja Vilhelmiina Uotinen (1840–1913). Hänen sisaruksiaan olivat tekstiilitaiteilija Sohvi Halonen sekä taidemaalarit Pekka Halonen ja Antti Halonen.

Absoluuttisen sävelkorvan omannut Aapeli Halonen lähti 1881 työhön ja oppia saamaan Sortavalan Myllykylässä sijainneeseen Eero Mäkisen urkuharmonitehtaaseen. Hänestä tuli harmonimestari 1902 ja hän perusti sitten samana vuonna yhdessä harmonimestari Jaakko Rusasen kanssa oman *Halonen & Kumppanit Oy*:n urkuharmonitehtaan Jyväskylään. Tehdas toimi vuoteen 1910 saakka Jyväskylän Mäki-Matin kaupunginosassa Pitkäkadun varrella kunnes uusi Antti Halosen suunnittelema jugend-tyylinen hirsi- ja kivirakenteinen asuin- ja tehdasrakennus valmistui nykyisen Hannikaisenkadun varrelle lähelle Jyväskylän rautatieasemaa. Tehdas sijaitsi rakennuksen alakerrassa ja toisessa kerroksessa olivat Aapeli Halosen ja hänen perheensä asuintilat.

Aapeli Halonen kuoli 64-vuotiaana sydänkohtaukseen heinäkuussa 1928. 

Aapeli Halosen jälkeen tehtaan toimintaa jatkoi hänen poikansa Seppo Halonen aina 1950-luvulle saakka. Entisessä tehdasrakennuksessa toimii nykyisin Jyväskylän grafiikkakeskus.

## Lähteet
* Halosten taiteilijasuku : Aapeli Halonen 
* Halosen talo : Harmonitehtaasta grafiikkakeskukseksi 

## Aiheesta muualla
* Suomalainen urkuharmoni on jo vanha ja - voitokas. Reportterimme silmäilee harmonien tekoa maan vanhimmassa urkuharmonitehtaassa Jyväskylässä, Seura, 23.06.1937, nro 25, s. 10, Kansalliskirjaston digitaaliset aineistot
FK Rabotnički

**FK Rabotnički** () on jalkapalloseura Skopjen kaupungista. Se pelaa Pohjois-Makedonian korkemmailla sarjatasolla Makedonian 1. liigassa. Seura on FK Vardarin jälkeen Pohjois-Makedonian toiseksi menestynein seura. Seura on voittanut neljä Makedonian 1. liigan mestaruutta: 2005, 2006, 2008 ja 2014. Ennen Pohjois-Makedonian itsenäistymistä se voitti myös silloisen Makedonian tasavallan liigan mestaruuden kahdeksan kertaa: 1943, 1944, 1953, 1966, 1968, 1973, 1977 ja 1980. Makedonian cupin seura on voittanut 2008, 2009 ja 2014 sekä ennen itsenäistymistä 1954, 1957, 1974, 1983 ja 1988. Se pelasi HJK:ta vastaan Mestarien liigan kauden 2014-15 toisen karsintakierroksen otteluissa. HJK eteni jatkoon yhteismaalein 2-1.

## Lähteet
Asterix ja Latraviata

**Asterix ja Latraviata** () on Asterix seikkailee -sarjan 31. osa, joka julkaistiin vuonna 2001. Albumi julkaistiin samana vuonna Outi Wallin suomentamana. Tarinan on käsikirjoittanut ja piirtänyt Albert Uderzo.

## Juoni
Asterixin isä Astronomix ja Obelixin isä Obelodalix joutuvat roomalaisten vangeiksi, koska he hankkivat roomalaisen upseerin arvokkaan kypärän ja miekan pojilleen syntymäpäivälahjoiksi. Roomalaiset lähettävät tragedianäyttelijä Latraviatan gallialaisten kylään Mimosaksi tekeytyneenä saadakseen kypärän ja miekan takaisin.

## Lähteet

## Aiheesta muualla
*Suomessa julkaistut Asterixit
Asterix ja ennustaja

**Asterix ja ennustaja** () on Asterix seikkailee -sarjan 19. julkaistu osa. Albumi julkaistiin Ranskassa vuonna 1972. Suomessa se julkaistiin vuonna 1975 Jorma Kaparin suomentamana. Tarinan on käsikirjoittanut René Goscinny ja kuvittanut Albert Uderzo.

## Juoni
Gallialaiskylään saapuu matkailija Propellix, joka väittää olevansa ennustaja. Kyläläiset uskovat hänen väittämiinsä ennustuksiin ja tarjoavat hänelle vastineeksi ruokaa ja lahjoja. Asterix, joka ei suostu uskomaan ennustuksia, kehittää suunnitelman, jonka avulla paljastaa Propellix ihmisten hyväntahtoisuutta hyväkseen käyttäväksi huijariksi. Myös roomalaiset kiinnostuvat Propellixista.

## Lähteet
Alajuelan maakunta

**Alajuelan maakunta** on yksi Costa Rican maakunnista. Sen pinta-ala on 9&nbsp;753 km2 ja asukasluku vuonna 2011 noin 848&nbsp;000. Maakunnan pääkaupunki on Alajuela.
 
Maakunnan alueilla on monia tulivuorten rinteille sijoittuvia kansallispuistoja. Niistä suosituimpiin kuuluu Arenal-vuoren puisto.

## Lähteet

## Aiheesta muualla
Engganon kieli

**Enggano** on Indonesiassa Sumatran ja Engganon saarilla puhuttu uhanalainen kieli. Sitä puhui vuonna 2000 äidinkielenään 700 ihmistä. Kieli voidaan luokitella austronesialaiseen kielikuntaan kuuluvaan luoteissumatralaisten kielten ryhmään, mutta toiset pitävät sitä austronesialaisia lainasanoja käyttävänä isolaattikielenä.

Kieli on uhattuna, sillä ainoastaan vanhempi väestö osaa sitä sujuvasti. Nuoremmat puhuvat yhä enenevissä määrin indonesiaa.. Kielellä ei myöskään ole kirjallista standardia.

## Fonologia

### Vokaalit

Kaikki vokaalit voivat esiintyä myös nasaalisina.

Lähde:

### Konsonantit

Lähde:

## Lähteet